

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA GARČIN**

**OPĆINSKI NAČELNIK**

KLASA: 112-01/25-01/03

URBROJ: 2178-6-02-25-1

Garčin, 08. rujan 2025. godine

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 984-01/23-01/29, URBROJ: 524-07-02-01-01/2-23-11 od 12. prosinca 2023. godine i Ugovora o dodjeli bespovratnih sredstava za projekte koji se financiranju iz Europskog socijalnog fonda plus u financijskom razdoblju 2021.-2027. , kodni broj: SF.3.4.11.01.0103 i članka 43. Statuta Općine Garčin (Službeno glasilo Općine Garčin broj: 4/2021) Općinski načelnik općine Garčin dana 08. rujna 2025. godine raspisuje

**JAVNI POZIV**

**Za prijam u radni odnos na određeno vrijeme na projektu: „Zaželi 4- za ljepši život u općini Garčin“-kodni broj projekta: SF.3.4.11.01.0103**

U radni odnos na određeno puno radno vrijeme u trajanju od 16 mjeseca za obavljanje poslova na projektu „Zaželi 4 - za ljepši život u općini Garčin“, SF.3.4.11.01.0103 na radno mjesto Pružatelj/ica usluge i potpore i podrške starijim i/ili nemoćnim osobama prima **se 1 radnika/ca radi zamjene djelatnice.** U okviru projekta svaki pružatelj/ica usluge pruža uslugu potpore i podrške za najmanje 6 pripadnika ciljane skupine mjesečno.

**Broj traženih radnika/ca**: 1 (zamjena djelatnice)

**Područje rada:** Općina Garčin, naselja: Bicko Selo, Garčin, Klokočevik, Sapci, Selna, Trnjani, Vrhovina i Zadubravlje.

**Vrsta zaposlenja:** predviđeno trajanje radnog odnosa na određeno - 16 mjeseca,

**Radno vrijeme:** puno radno vrijeme,

**Mjesto rada:** Općina Garčin, naselja: Bicko Selo, Garčin, Klokočevik, Sapci, Selna, Trnjani, Vrhovina i Zadubravlje.

**Predviđena plaća:** u visini minimalne plaće, sukladno Uredbi o visini minimalne plaće Vlade Republike Hrvatske,

**Naknada za prijevoz**: NE

**Na natječaj se mogu prijaviti osobe oba spola.**

**OPIS POSLOVA:**

1. **organiziranje prehrane (**pomoć u pripremi obroka, pomoć u nabavi hrane i dr.**), i/ili**
2. **obavljanje kućanskih poslova (**pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i drugo**) i/ili**
3. **održavanje osobne higijene (**pomoć u oblačenju i svlačenju, u kupanju i obavljanju drugih higijenskih potreba i drugo**) i/ili**
4. **zadovoljavanje drugih svakodnevnih potreba.**

Poslovi potpore i podrške starijim i/ili nemoćnim osobama obavljat će se na području Općine Garčin. Radni odnos zasniva se na 16 mjeseci uz probni rok od 2 mjeseca.

**Kandidati/kinje moraju ispunjavati sljedeće uvjete:**

* **Punoljetnost,**
* **Završena osnovna škola,**
* **Završena srednja škola 3 godine,**
* **Završena srednja škola 4 godine.**

**Za prijavu na Javni poziv potrebno je priložiti sljedeću dokumentaciju:**

* Životopis vlastoručno potpisan
* Obrazac prijave (obrazac prijave se preuzima ili u prostorijama Općine Garčin ili na službenoj stranici Općine Garčin <https://opcina-garcin.hr/> );
* Presliku osobne iskaznice;
* Presliku dokaza o završenom obrazovanju (ako kandidat/kinja uz prijavu priloži dokumente u kojima osobni podaci nisu istovjetni, dužna je dostaviti i dokaz o njihovoj promjeni npr. presliku vjenčanog lista);
* Vlastoručno potpisanu Izjavu o davanju suglasnosti za prikupljanje i obradu osobnih podataka (obrazac Izjave se preuzima ili u prostorijama Općine Garčin ili na službenoj stranici Općine Garčin (<https://opcina-garcin.hr/> )).
* Dokaz o radnom iskustvu (ispis staža iz E-knjižice Hrvatskog zavoda za mirovinsko osiguranje), ne starije od 3 mjeseca

Prijavu je potrebno dostaviti u roku od 8 dana od dana objave Javnog poziva na mrežnim stranicama Hrvatskog zavoda za zapošljavanje i web stranici Općine Garčin.

Osobe koje se prijavljuju na Javni poziv dužne su dostaviti svoju prijavu na adresu: Općina Garčin, Kralja Tomislava 92, 35212 Garčin, putem pošte ili osobno (radnim danom od 08:00 do 14:00), u roku od 8 dana od dana objave Javnog poziva na stranicama Hrvatskog zavoda za zapošljavanje, u zatvorenoj kuverti, s naznakom **„Javni poziv za prijam u radni odnos na određeno vrijeme na projektu „Zaželi 4 za ljepši život u općini Garčin“.**

Nepravovremene i nepotpune prijave neće se razmatrati.

Urednom prijavom smatra se prijava koja sadrži sve podatke i priloge navedene u Javnom pozivu te koja je vlastoručno potpisana.

Kandidati prijavljeni na Javni poziv čije su prijave pravovaljane i uredne te koji ispunjavaju formalne uvjete biti će pozvani na intervju.

O rezultatima Javnog poziva kandidati će biti obavješteni u zakonskom roku.

Javni poziv će biti objavljen na službenim stranicama Hrvatskog zavoda za zapošljavanje i na internetskoj stranici Općine Garčin <https://opcina-garcin.hr/> .

Sve informacije o Javnom pozivu mogu se dobiti u prostorijama Općine Garčin, putem e-maila: [garcin.opcina@gmail.com](mailto:garcin.opcina@gmail.com) ili na broj telefona: 035/422-442.

OPĆINSKI NAČELNIK

Josip Vidaković